व्यापार मेले में 10 झूले व 500 दुकानें लगेंगी
शहर के व्यापार मेले का शुभारंभ होली के बाद होगा। मेले में दुकानें लगना शुरू हो गई हैं। रविवार को मेले में झूले लगाने का काम व्यापारियों से शुरू किया है। जिसमें कुछ झूले लगकर तैयार हो चुके हैं।
गौरतलब है कि शहर के व्यापार मेले की तैयारियां जोरों से चल रही है। एक तरफ जहां व्यापारी वर्ग ने मेले में खिलौने, बर्तन, स्पोर्ट्स, कपड़े, सॉफ्टी, कॉस्मेटिक सामान की दुकानें सजा लगी हैं। वहीं खाद्य सामग्री की दुकानें तैयार हो रही हैं। इनको देखने के लिए अभी से शाम के समय लोग पहुंच रहे हैं। साथ ही दोपहर के समय मेले के निराला रंग बिहार परिसर में चल रही रासलीला को देखने के लिए सैकड़ों की संख्या में लोग आ रहे हैं। शहर के व्यापार मेले में 500 दुकानें लगना है। जिसमें नगर पालिका द्वारा अधिकांश दुकानों का आवंटन कर दिया गया है। नपाध्यक्ष कलावती जाटव का कहना है कि मेला का शुभारंभ अब होली विधायक नरेंद्र सिंह कुशवाह द्वारा किया जाएगा। मेला में इस बार आकर्षक झूले भी लगाए गए हैं। इनका अलग सेक्टर है। इस साल टोरा-टोरा, कटर पिल्ला, स्केटिंग कार, ब्रेक डांस, नाव, हवाई झूला, ड्रेगन, सलाम्बो, मिक्की बाउंस, ट्रेन समेत 10 से अधिक झूले लगाए गए हैं, जिनमें कुछ झूला तो ऐसे हैं, जो कि इस साल नए लाए गए हैं। इसके अलावा जादूगर का शो भी मेला में चलेगा। इसके अलावा वहीं रात के समय मेले में बिजली की रंग-बिरंगी रोशनी से मेला चमकेगा, साथ ही झूला संचालक झूलों पर सुंदर लाइटिंग लगा रहे हैं।
मेला के झूला सेक्टर में लग रहे हैं झूले।
hin_Deva hin_Deva hin_Deva bho_Deva